
	Comisia pentru buget, finanţe şi bănci

	
	Bucureşti,        

Nr. 22/201/01.06.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  pentru modificarea şi completarea Legii nr.571/2003 privind Codul Fiscal ,  cu care comisia noastră a fost sesizată în fond cu adresa Biroului Permanent nr.PL.x 269 din  9 mai 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/201/01.06.2011


RAPORT

asupra proiectului de Lege pentru modificarea şi completarea 
Legii nr.571/2003 privind Codul Fiscal
Cu adresa nr. PLx 269 din 9 mai 2011, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea Legii nr.571/2003 privind Codul Fiscal.
Prezentul proiect de Lege are ca obiect de reglementare scăderea impozitului pe venitul din salarii şi pe cel din pensii de la 16% la 13%.
La întocmirea raportului s-au avut în vedere avizele  Consiliului legislativ şi Comisiei pentru muncă şi protecţie socială .
Guvernul nu susţine adoptarea acestei iniţiative legislative.

Proiectul de Lege a fost adoptat de Senat în şedinţa din 4 mai 2011.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 30 deputaţi, din totalul de 33 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Jugănaru Georgeta – director la Ministerul Muncii, familiei şi Protecţiei Sociale şi doamna Cotrobescu Anca – şef serviciu la Ministerul Finanţelor Publice.
Raportul comisiei a fost adoptat cu majoritatea membrilor comisiei prezenţi la dezbatere. 

In urma dezbaterii, în şedinţa din data de 01.06.2011, comisia propune Plenului Camerei Deputaţilor respingerea proiectului de Lege pentru modificarea şi completarea Legii nr.571/2003 privind Codul Fiscal deoarece o astfel de măsură ar conduce la diminuarea încasărilor din impozitul pe venit şi care  în anul 2011 ar fi de 2665,5 milioane lei, cu efect asupra deficitului bugetar, fiind o măsură dificil de adoptat în actualul context al constrîngerilor bugetare.
	PREŞEDINTE,

Maria Eugenia Barna


	SECRETAR,

Nicolae Bud


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

PAGE  
3

